
ЗАДЪЛЖИТЕЛНИ МЕРКИ
за родителите на децата в ДГ № 6 „Слънце“, гр. Монтана
след възстановяване на посещението им в ДГ в ситуацията на COVID-19

Задължения на родителите:
От родителите, които са преценили, че детето ще възстанови посещението си на детска градина, се изисква: 
· най-късно два работи дни преди планираното посещение да уведомят директора лично или чрез учителите за датата, на която детето ще започне да посещава детска градина, за периода (седмица/месец) на планираното посещение и за продължителността на дневния му престой; 
· да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазването на правилата на работа на детската градина; 
· да не използват градски транспорт за придвижване до детската градина и обратно винаги, когато това е възможно;
· да водят детето си на детска градина и да го вземат при стриктно спазване на графика/реда, за да се предотврати струпване, като изчакат на нужното разстояние; 
· да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им;
· да измерват всяка сутрин температурата на децата си и да не ги водят на детска градина, когато забележат признаци на заболяване и/или измерят температура по-висока от 37,3 градуса; 
· да организират незабавното вземане на детето в случаите, когато бъдат уведомени от медицинското лице в детската градина, че то проявява признаци на заболяване; 
· да придружават детето само до мястото за прием, без да влизат в сградата на детската градина, освен ако не бъдат помолени за това, но в тези случай стриктно спазват изискванията за хигиена на ръцете, дихателен етикет и физическа дистанция; 
· да осигурят плик, в който детето да поставя обувките, с които то пристига в детската градина (след събуване на обувките детето или приемащия го в детската градина възрастен поставя обувките в плика, след което детето обува пантофи, които са предварително почистени вкъщи); 
· да осигурят поне два броя маски, в случай че носенето на маска е по препоръка на лекуващия/личния лекар на детето;





Прием и изпращане на децата:
· препоръчително е децата, за които има възможност да се грижи възрастен, да останат вкъщи;
· приемът в детската градина се извършва единствено след утринен филтър от медицинската сестра или друго упълномощено от директора лице и в случай на констатиране на признаци на заболяване на детето може да бъде отказано приемане;
· посещението на детска градина от деца с хронични заболявания (в т.ч. деца със СОП с хронични заболявания) се извършва след предварителна консултация с личния лекар на детето; 
· не се допуска внасянето на играчки от родителите в детската градина;
· не се допуска влизането на придружителите на децата в сградата на детската градина;
· децата се разпределят в групите, така че да се спази изискването за минимален брой деца в група;
· братчета и сестрички се приемат в една група с цел недопускане на контакт между деца от различни групи;
· приемът и изпращането на децата в детската градина се извършва по определен график/ред за всяка група;
· [bookmark: _GoBack]придвижването в двора на ДГ се извършва по съответния маршрут, обозначен с маркировка и/или указателни табели за всяка група;
· при струпване на родители от една група по време на приема и изпращането на децата, те изчакват в двора като спазват физическа дистанция;

График/ред за прием и изпращане на децата:
График за прием:
· 7.30 - 7.40 група Снежанка 
· 7.45 - 7.55 група Звездички 
· 8.00 - 8.10 група Мики Маус 
· 8.15 – 8.25 група Мечо Пух 

График за изпращане:
· 16.30 - 17.00 група Мечо Пух 
· 17.00 - 17.30 група Мики Маус 
· 16.30 - 17.15 група Звездички 
· 16.30 - 17.15 група Снежанка 

            Място за прием/изпращане на децата:
· група Снежанка – централен вход стара сграда /СС/
· група Мечо Пух и група Мики Маус – централен вход нова сграда /НС/ по различно време
· група Звездички – евакуационен изход първи етаж нова сграда /задната тераса/

Ако климатичните условия го позволяват, приемът и изпращането стават на двора на обособената за всяка група площадка:
Група Мечо Пух – терасата вляво от централния вход на НС
Група Звездички – терасата вдясно от централния вход на НС
Група Мики Маус – беседката в предния двор на ДГ
Група Снежанка – беседката в задния двор на ДГ

